雨後月夜懷沈宗師承務
作者：呂本中
朝代：宋

paragraphs: 雨雲攬江色，偃蹇破昏睡。
千花閉紅紫，妙見一室內。
披政當歛光，芒不必須緣。
飾衣行夜永，明月在船背。
微風過蕭瑟，古柳立蒼翠。
翛然一蒲團，堅坐覓詩對。
我生無南北，所到意趣遂。
孰知十年游，保此清浄退。
頗念城北人，結友老杉檜。
漫随長鋏歸，甘作短檠棄。
出門萬里塗，已駕安得稅。
何當持被来，把酒相就醉。